
Moja je jedina 
koncepcija 
Isus Krist , 
njegova nauka 
i njegovo 
evanđelje , 

/ ništa više . 

/A/a suđenju, 24. 
siječnja 1948.) 



SLUŽBENICA BOŽJA 


MARICA STANKOVIĆ 


(1 900 - 1 957 ) 


S lužbenica Božja Marica Stanković rođe- 
na je u Zagrebu 31. 12. 1900. Krštena 
je u župnoj crkvi sv. Marka. Opće obrazo- 
vanje i vjerski odgoj stekla je u samostan- 
skoj školi sestara milosrdnica. Završila je 
1920. njihovu Učiteljsku školu. Iste godi- 
ne, na sletu orlovske mladeži u Mariboru, 
susreće bi. Ivana Merza, s kojim će usko 
surađivati u apostolskom djelovanju među 
mladima. 

N astavnički rad započinje kao učiteljica 
u Sračincu i Donjoj Voći, a nakon zavr- 
šene Više pedagoške akademije u Zagrebu 
predaje u Podravskoj Slatini, Čakovcu, Gra- 
čacu, Kutini, te od 1935. do 1945. na Mje- 
šovitoj građanskoj školi u Draškovićevoj uli- 
ci u Zagrebu. Zauzet je nastavnik, omiljena 
među kolegama i učenicima. Živo sudjeluje 
i u katoličkim organiziranom radu, najprije 
u orlovskoj, a zatim u križarskoj organizaci- 
ji. Od osnutka 1930. do raspuštanja 1945. 
bila je predsjednicom Velikog križarskog se- 
strinstva. Godinama uređuje glasilo Za vjeru 
i dom te piše brojne članke. Neumorno pu- 
tuje po gradovima i selima, posjećuje, orga- 
nizira, razgovara, drži predavanja i govore. 


Z a svoje djelovanje primila je 1942. viso- 
ko crkveno odličje Pro Ecclesia et Ponti- 
fice. Godine 1938. osniva s istomišljenica- 
ma zajednicu Suradnica Krista Kralja, prvi 
svjetovni institut u Hrvatskoj. 

O dmah nakon završetka rata našla se na 
udaru komunističkih vlasti, osobito 
nakon što je na skupu prosvjetnih djelatni- 
ka 2. 6. 1945. javno ustala u obranu nad- 
biskupa Stepinca. Uhićena je 1. 9. 1947. 
Na suđenju 24. i 25. 1. 1948. energično je 
odbacila sve političke optužbe i zasvjedo- 
čila svoju odanost Kristu i Crkvi. Osuđena 
na pet godina zatvora proživljava dane teš- 
ke i bolne u ženskom logoru u Slavonskoj 
Požegi. Posljednjih pet godina života pro- 
vela je u Zagrebu u povučenosti i privid- 
noj neaktivnosti. Usprkos teško narušena 
zdravlja uspjela je, uz podršku zatočenog 
nadbiskupa bi. Alojzija Stepinca, uskladiti 
svoj institut s novim crkvenim propisima i 
doživjeti 1953. crkveno odobrenje. 

P reminula je 8. 10. 1957. s riječima: Do- 
sta mi je Tvoja milost! Njezin grob na 
57. polju zagrebačkog Mirogoja posjećuju 
brojni štovatelji. 


Dobri naš Oče! Ti si svoju službenicu 
Maricu Stanković obdario milošću 
da sve sile svoga uma i srca stavi u 
službu tvoga kraljevstva. 

U iskrenoj vjernosti Bogu i Crkvi, ona 
je zauzetim radom pomagala ljudima, 
osobito mladima, otkrivati Isusa 
Krista. Nevino osuđena, prihvatila je 
godine patnje. 

Molimo te, ražari u nama oganj Duha 
Svetoga da poput tvoje službenice 
hrabro i nesebično radimo za tvoje 
kraljevstvo. 

Po njezinu zagovoru molim te za 
posebnu milost ... 

Očenaš. 

Tko po zagovoru Službenice Božje u duhovnim ili 
tjelesnim potrebama zadobije koju milost, neka javi na 
adresu: 

Postulatura Službenice Božje Marice Stanković 
HR - 10 000 Zagreb, Kaptol 29 
www.maricastankovic.com.hr 


S crkvenim odobrenjem 


